144 



bet af en Hale, der opædes af Sejerherren. Hunnerne nærmer 

 sig for at se til, som om de fandt Fornøjelse i Kampen, men 

 de blander sig ikke deri«. Om Perlefirbenet (Lacerta ocellata), 

 som er en af de skønneste Øgler, fortæller Tofohr, at Han- 

 nerne jager pilsnart efter hinanden og udkæmper forbitrede 

 Kampe, bider hinanden i Hoved, Bug, Ben eller Kæber og 

 hvirvler rundt om hinanden i den vildeste Fart. W. A. Lam- 

 born har iagttaget, at naar to Hanner af Nyboagame (Agama 

 colonorum) slaas, saa stiller de sig med Kroppene parallelle, 

 saaledes at den enes Hoved vender mod den andens Hale, og 

 omvendt. Hver bestræber sig for at opnaa den bedste Stilling, 

 thi det gælder om at overvælde Modstanderen ved enkelte vel- 

 rettede Slag med Halen. Dyrene springer meget behændigt til 

 Side for hinanden for at undgaa Slagene, der høres som lyde- 

 lige Klask. Krokodiller og Skildpadder kæmper ligeledes, de 

 første frembringer en Slags Gøen under Kampen. 



Som Parringsleg maa det derimod betragtes, naar Alligator- 

 hannen driver opblæst om paa Vandet med hævet Hoved og 

 Hale, idet den drejer sig rundt foran Hunnen. Hos de forskel- 

 lige Firben er Parringslegene ret ensartede. Hesse fortæller om 

 L. muralis, Leydig om L. agilis, hvorledes Hannen med ejen- 

 dommelig krummet og kantet Ryg, sammentrykt Krop og bue- 

 formet løftet Hale nærmer sig til Hunnen og griber den blidt i 

 Nakken. Hunnen gør sitrende Bevægelser med Bagkrop og Hale, 

 »aabner Munden mod Hannen, som om den vilde sige noget til 

 ham, men det bliver aabenbart siddende den i Halsen.« Efter 

 Tofohr nærmer Perlefirbenets (L. ocellata) Han sig til Hunnen 

 med dybt sænket Hoved, Ryggen pukler sig som paa en Hankat, 

 hele Kroppen bliver paa en ejendommelig Maade sammenpresset, 

 saa at den ser betydelig højere og mere hvælvet ud. Benene 

 rejser sig saa lige som Lys, og med gravitetiske Skridt bevæger 

 den elskovsfyldte Han sig omkring den udkaarne. Det skal være 

 et højst pudsigt Syn. Bauhof beretter om Landskildpadder, at 

 Hannen bejler uafladeligt, løber uroligt omkring, snuser til Hun- 

 nen og søger ved Bid eller Banken at vække hendes Opmærk- 

 somhed. En morsom Iagttagelse kom Escherich og Katha- 

 riner til at gøre i Lilleasien af et Par Skildpadders {Testudo 

 ibera) Parringsleg. En varm Dag i April hørte de paa en Ud- 

 flugt en høj Banken og Støden, som fra et fjærnt Stenbrud. Da 

 de gik efter Lyden, opdagede de en Skildpaddehan, som med 



